
****

**Аңлатма сүз**

Дәрестән соң эшчәнлек эш программасы түбәндәге документларга нигезләнеп төзелде:

* Татарстан Республикасы Апас муниципаль районы “Апас урта гомуми белем бирү, аерым фәннәрне тирәнтен өйрәнү мәктәбе” гомуми белем муниципаль бюджет учреждениесенең педагогик советы карары буенча расланган 2021-2025 нче уку елына дәрестән соң эшчәнлекнең төп белем бирү программасы
* Татарстан Республикасы Апас муниципаль районы “Апас урта гомуми белем бирү, аерым фәннәрне тирәнтен өйрәнү мәктәбе” дәрестән соң эшчәнлекне гамәлгә ашыру планы (Беркетмә №1, 31. 08. 2023).

Программа мәктәпнең үсеш программасы һәм өстәмә белем бирү планы нигезендә төзелде.

"Хәтердән башка йолалар, тәрбиядән башка рухи хәзинә, рухи хәзинәдән башка шәхес, ә шәхестән башка халык - тарихсыз"- дип әйтелә халыкта.

Бала күңелен ап-ак кәгазь белән чагыштыралар. Шул кәгазьгә ничек итеп матурлык, шәфкатьлелек бөртекләрен чәчәргә соң? Әлбәттә, әдәбият-сәнгать аша. Әдәбият, сәнгать белән кызыксынган, китапларны чын күңеленнән яратып укыган баланың белеме дә тирәнрәк, күңеле дә байрак була. Аның күркәм эшләр башкарырга омтылышы да көчәя.

Кешеләрнең үз- үзләрен тоту кагыйдәләр җыелмасын тәшкил итүче сөйләм этикеты халыкның мәдәнилек дәрәҗәсен билгели торган иң мөһим өлешләрнең берсе булып тора. Сүз   сәнгате -  халык байлыгы, ул аның тормышы, кызыксынулары, теләкләренә бәйле. Сәнгать, әдәбият телдән башка үсә алмый, чөнки тел – аралашу чарасы, көрәш коралы.

    Безнең илдә һәр милләт кешесе үз телендә белем алырга, җәмәгать оешмаларында сөйләшүләр алып барырга һәм җыелышларда үз телендә чыгыш ясарга хокуклы. Тел – милләт байлыгы. Тел булмаса, милләт тә юк.

Әлеге программада 5нче сыйныфта яңалык булып килеп кергән Федераль Дәүләт белем бирү стандарты буенча укытуда укучыларның дәрестән тыш эшчәнлеген оештыру буенча эш программасы урын алды.Укучылар эшчәнлеген оештыруның эстетик - сәнгать юнәлеше - театр түгәрәге эше тәкъдим ителә.

Бу түгәрәк укучыларның артистлык сәләтен, сәнгатьле сөйләм күнекмәләрен, логик фикерләүләрен үстерү максатыннан чыгып оештырыла. “Театр + Без” түгәрәге, исеменнән үк күренгәнчә, театр, сәнгать, җыр-бию яратучы укучыларны туплый. Бу түгәрәк, шулай ук, сәхнә серләренә төшенү, кулдан матур киемнәр әзерләү һәм зәвыклы киенү, тамашачылар алдында үз-үзеңне тотарга өйрәнү бурычларын үз эченә ала.

Түгәрәктә сәләтле балалар белән күмәкләп һәм индивидуаль эшләү урын ала. “Театр+Без” драма түгәрәге берләшмәсенә 11-13 яшьлек укучылар туплана. Дәресләр атнага 1 сәгатьтән елга 34 сәгать үткәрелә.

Максат:

Шәхес формалаштыруга юнәлтелгән технология аша укучыларда әдәбият-сәнгатькә мәхәббәт тәрбияләп, иҗади үсеш булдыру.

Бурычлар:

* укучыларны түгәрәк эшенә җәлеп итү, театр сәнгате белән кызыксыну уяту;
* сәнгать әсәрләренә мәхәббәт уяту;
* укучыларның артистлык сәләтен, иҗади талантларын күрә, уңышларга дәрт уята алуга ирешү;
* сәнгатьле сөйләм күнекмәләрен үстерү. сөйләгән чакта җаваплылык хисе тоярга, авазларны аңлаешлы итеп әйтергә өйрәтү;
* әдәби сөйләм кагыйдәләрен төшендерү, сүзне ничек әйтергә икәнен аңлату, әдәби әсәрне  матур итеп укырга, дөрес аңларга, нык үзләштерергә әзерләү;
* халкыбызның милли традицияләре турындагы күзаллауны ныгыту;
* телебезнең матурлыгын күреп яратырга өйрәтү.

**Түгәрәкнең юнәлеше**

* балаларның эстетик зәвыгын, иҗадифантазияләренүстерү;
* балаларнытрадицияләребезгәнигезләнгәнүзарааралашукультурасынаөйрәтү;
* балаларның милли теленбаету, туган ягыбызның гореф-гадәтләренә карата кызыксыну уяту, мәхәббәт тәрбияләү;
* сәләтлебалаларныачыклау.

**Көтелгәннәтиҗәләрһәмаларнытикшерүтөрләре**

* уку елы ахырына матур итеп шигырь, әкият сөйләүләренә аларны сәхнәләштерергә өйрәнүләренә ирешергә;
* үз-үзләрен сәхнәдә матур, иркен итеп тота белүләренә ирешергә;
* укытучылар бәйрәме көнендә чыгыш әзерләргә;
* яңа елга әкият-тамашалар сәхнәләштерергә;
* 8 март һәм 23 февраль “Туган тел”, “Нәүрүз” бәйрәмнәрендә чыгыш ясарга;
* Г.Тукай туган көнендә катнашырга, кечкенә күләмле хикәяләр, шигырьләр язарга;
* милли уеннар, биюләр, җырлар, нәфис сүз белән сәхнәдә чыгыш ясарга, концерт номерлары башкарырга.

**Программа эчтәлеге**

1. **Кереш**

Кереш дәрес. Укучыларны туплау, түгәрәкнең эш планы таныштыру. Инструктаж үткәрү.

1. **Яшь артистлар булырга әзерләнәбез**

Укучыларның сәнгатьле сөйләм күнекмәләрен үстерү. Сәхнә серләренә өйрәнү. Киенү-бизәнү осталыгы турында сөйләшү, сәхнәдә нәфис сүз белән чыгышлар карау.

Татар халык иҗаты белән танышу. Татар халык иҗатының үзенчәлекләрен билгеләү. Индивидуаль рәвештә җырлар, биюләр өйрәнү. Киемнәр әзерләү.

**III. Сәхнә уеннары**

Татар халкының сәхнә уеннары, такмак, такмаза, тел шомарткычлар турында мәгълүмат бирү. Сәхнә өчен куелган уеннарны өйрәнү, сәхнәдә кую.

Балаларны парлы, күмәк биюләргә өйрәтү (бию элементларын кабатлау, көйгә басу, киемнәр әзерләү). Бәйрәмнәрдә чыгыш ясау.

**IV. Яңа ел бәйрәменә театраль тамашалар**

Яңа ел бәйрәменә әзерлек эшләре алып бару, киемнәр әзерләү. Яңа ел залын бизәү.

Спектакль өчен рольләр сайлау, кабатлау. Музыка сайлау. Декорация, киемнәр әзерләү. Яңа ел бәйрәмендә театраль тамашалар кую.

Җырлы-биюле, такмаклы уеннар өйрәнү. Төрле кичәләрдә уеннар белән катнашу. Бу уеннарны сыйныфташларына, кечкенә класс укучыларына өйрәтү.

**V. “Мәктәп йолдызлары” театр атналыклары оештыру**

Театр атналыгы оештыру (атналык программасы аерым төзелә). “Мәктәп йолдызлары” атналыкларында катнашу өчен сәхнә әсәрләре сайлау.

Балалар өчен язылган җырлар тыңлау. Иң матур җырларны өйрәнү, сәхнәдә башкарырга (аерым, күмәк) әзерләнү. Җырга карата киемнәр сайлау. Заманча биюләр, милли биюләр өйрәнү.

**VI. Йомгаклау .**Түгәрәк эшенә анализ, йомгак

**Программаның укыту-тематик планы**

|  |  |  |
| --- | --- | --- |
| № | **Тема** | **Сәгатьләр саны** |
| 1 | **Кереш.**Укучыларны туплау. Түгәрәкнең эш планы белән таныштыру. Инструктаж үткәрү | 1 |
| 2 | **Яшь артистлар булырга әзерләнәбез.**  Без - яшь артистлар | 1 |
| 3 | Якташ язучыларыбыз, шагыйрә, шагыйрьләребез белән аларның иҗаты белән танышу, шигырьләрен өйрәнү. Сәнгатьле сөйләм күнекмәләрен үстерү. | 1 |
| 4 | Дикция . Сәнгатьле сөйләм күнекмәләрен үстерү. Сәхнә серләренә өйрәнү. Татар халык әкиятләрен, “Аулак өй” күренешләрен сәхнәләштерүгә әзерлек. Видеоязмалар карау. | 1 |
| 5 | Киенү-бизәнү осталыгы. Декорациянең роле.  “Аулак өй” күренешләрен сәхнәләштерү | 1 |
| 6 | “Каз өмәсе” күренешләрен сәхнәләштерү | 1 |
| 7 | Әкиятләрдән өзекләр сәхнәләштерү. (Укучыларның иҗади эшләре.) | 1 |
| 8 | “Укытучылар көне”ндә чыгыш ясау | 1 |
| 9 | **Сәхнә уеннары.**Сәхнәдә чыгыш ясауга әзерлек. Киемнәр әзерләү.Музыкаль бизәлеш. | 1 |
| 10 | “Чәчәкләр аланында” сәхнә уенының эчтәлеге белән танышу. Рольләргә бүлеп уку. Сценарийны кабатлау. Киемнәр әзерләү. | 1 |
| 11 | “Чәчәкләр аланында” сәхнә уены | 1 |
| 12 | “Зәлидә” уены | 1 |
| 13 | Күмәк заманча биюләр | 1 |
| 14 | Бишле бию. Музыкаль бизәлеш | 1 |
| 15 | “Кармакчы” , “Ал кирәк, гөл кирәк”җырлы уены. | 1 |
| 16 | Татар халык биюе (кызлар өчен) Татар халык биюе (малайлар өчен). | 1 |
| 17 | **Яңа ел бәйрәменә театраль тамашалар.**Башлангыч сыйныфлар өчен уеннар – ял сәгате. Драма уены “Әби һәм карак” | 1 |
| 18 | Башлангыч сыйныфлар өчен уеннар – ял сәгате. “Тамчы-шоу”. Драма уены “Сукыр тәкә” | 1 |
| 19 | “Көмеш мөгез” әкият-пьесаның эчтәлеге белән танышу. Хәрәкәтләр, музыка, киемнәр әзерләү. | 1 |
| 20 | “Көмеш мөгез” әкият-пьесасы сценариен кабатлау. Хәрәкәтләр, музыка, киемнәр әзерләү. | 1 |
| 21 | Яңа ел бәйрәмендә “Көмеш мөгез” әкият-пьесасы тамашасын күрсәтү | 1 |
| 22 | **“Мәктәп йолдызлары” театр атналыклары** оештыру. Балалар өчен җырлар өйрәнү. “Балачак – бәхет иле”. Караокега кушылып җырлау. | 1 |
| 23 | “Чегән биюе” өйрәнү. Зиһен сынаш уен “Сыбызгы” | 1 |
| 24 | “Чегән биюе” өйрәнү. Драма уены “Ком калач” | 1 |
| 25 | “Гарәп биюе” өйрәнү. Зиһен сынаш уен “Дәшмә, сөйләшмә” | 1 |
| 26 | “Гарәп биюе” өйрәнү. “Әтиләр бәйрәме”ндә чыгыш ясау | 1 |
| 27 | С. Сәүбанованың “Арыслан буласым килә” театр-тамашаның эчтәлеге белән танышу. Рольләргә бүлеп уку. | 1 |
| 28 | С. Сәүбанованың “Арыслан буласым килә” театр-тамашасын сәхнәләштерүгә әзерлек | 1 |
| 29 | С. Сәүбанованың “Арыслан буласым килә” театраль тамашасын сәхнәләштерү | 1 |
| 30 | А.Алишның “Кәҗә һәм сарык” әкиятен сәхнәләштерүгә әзерлек | 1 |
| 31 | А.Алишның “Кәҗә һәм сарык” әкиятен сәхнәләштерү | 1 |
| 32 | Муса Җәлил шигырьләрен сәнгатьле уку буенча эш | 1 |
| 33 | Муса Җәлил шигырьләрен сәнгатьле уку | 1 |
| 34 | **Йомгаклау.**Күңелле ял. Сәнгатьле итеп Рәшит Бәшәрнең шигырьләрен, “Ачык капка” хикәясен уку. Түгәрәк эшенә анализ, йомгак | 1 |
|  |  | 34 с. |

**Кулланылган әдәбият**

1. Алиш А. “Хикәяләр һәм әкиятләр”, Казан: Татарстан китап нәшрияты, 1991
2. Галиева Л.И., Баязитова Л.В. “Көч һәм рух тамырлары”Казан: “Мәгариф”, 2000
3. Зарипова Ф.Я.”Могҗизалы мәктәп сәхнәсе”, Казан: “Мәгариф”, 2003
4. Казыйханов В. “Әхлак дәресләре”, Яр Чаллы: “Иҗат”, 1998
5. Мазин И. “500 загадок для детей”, Москва: ООО “ТЦ Сфера”, 2003
6. Мөҗәһит “Акыллыга сүз әйттем”, Казан: “Мәгариф”, 2003
7. Лях В.И. “Физкультура – минем дустым”, Москва: “Просвещение”, 2001, Казан: “Тарих”, 2002
8. Рахимов И.И “Хищные птицы и совы Татарстана”, Казань: Татполиграф, 1999
9. Фәйзи Җ. “Халык җәүһәрләре-күңелем кыллары”, Татарстан китап нәшрияты, 1987
10. Халикова Р.Ш. “Раушан көзге”, Казан: “Мәгариф”, 1993
11. Шаехова Р.К. “Ступеньки к творчеству”, Казань: “мастер Лайн”, 2000
12. “Татар балалар фольклоры”, Казан: “Хәтер”, 2009
13. “Татар халык әкиятләре”, Казан: Татарстан китап нәшрияты, 1990
14. “Татар балалар әдәбияты”серия “МК”, 19-20 том, Казан: “Тарих”, 2003
15. “Тылсымлы хикәяләр” серия “МК”, Казан: “Тарих”, 2003
16. “Татар халык уеннары”, серия “Энҗе чәчтем, энҗе җыям”, Казан: “Мәгариф”, 2003
17. “Татар халык иҗаты. Риваятьләр һәм легендалар”, Казан: Татарстан китап нәшрияты, 1987
18. “Татар халык иҗаты. Табышмаклар”, Казан: Татарстан китап нәшрияты, 1988
19. “Татар халык җырлары”, Казан: Татарстан китап нәшрияты, 1987
20. “Татарские танцы”, Казань: “Магариф”, 2002